EkBass/fiwiki-20250220-pages-articles huggingface dataset:
Reformimormonismi

Reformimormonismi (engl. Reform Mormonism) on eräs uusimmista myöhempien aikojen pyhien liikkeeseen kuuluvista ryhmistä. Liike alkoi 2000-luvun alussa Yahoo!:n keskusteluryhmänä ja internetyhteisönä, mutta se rekisteröityi uskonnolliseksi yhdyskunnaksi vuonna 2004 Seattlessa, Washingtonin osavaltiossa. Yhteisön johtajana toimii Mike Richan. Reformimormonismi ymmärtää itsensä myöhempien aikojen pyhien liikkeen sisäiseksi uudistusliikkeeksi. Useat sen kannattajista kuuluvat Myöhempien Aikojen Pyhien Jeesuksen Kristuksen kirkkoon, mutta ovat pettyneitä kirkon opilliseen ja poliittiseen konservatiivisuuteen sekä hierarkkiseen hallintomuotoon. Reformimormonismi korostaakin olevansa sekä nais- että homo- ja lesbo- myönteinen. Se katsoo sekä feminismin että homoseksuaalien vapautusliikkeen tukevan perhettä, ei suinkaan uhkaavan sitä, kuten MAP-kirkko (ja monet muut kirkot) katsovat. Se sanoo kunnioittavansa kaikkien ihmisten mielipiteitä ja ajatuksia, erityisesti omantunnon- ja uskonnonvapautta. Liike katsoo olevansa poliittisesti sitoutumaton ja kannattavansa politiikan ja uskonnon pitämistä erillään. Reformimormonismi korostaa rationalismia eli ihmisen järjen käyttöä. Sen mukaan uskonnollista auktoriteettia ei tule kunnioittaa ja kuunnella sellaisenaan, vaan ainoastaan silloin, kun sen mielipiteet ovat järkeviä ja ratioaalisesti perusteltuja. Liike katsoo myös, että mormonismin pyhiä kirjoituksia (Raamattua, Mormonin kirjaa, Oppia ja liittoja sekä Kallisarvoista helmeä tulee tutkia historiallis-kriittisten metodien avulla. Niiden pitäminen pyhinä kirjoituksina ei tarkoita sitä, etteivätkö ne olisi tietyssä historiallisessa tilanteessa syntyneitä dokumenttejä, jotka voivaat sisältää myös virheitä. Myös kirkon johtajien lausuntoja tulee tutkia kriittisesti. Reformimormonismi pitää Joseph Smithiä Jumalan profeettana. Se näkee itsensä erityisesti Smithin loppukauden, Nauvoon kauden, reformien jatkajana. Liikkeen opissa erityisen tärkeää on ihmisen luonteen kehittäminen sekä hänen kypsymisensä kohti ikuista elämää. Liike jakaa mormonistisen näkemyksen pelastussuunnitelmasta. Rekisteröidyttyään uskonnolliseksi yhdyskunnaksi Reformimormonismi on alkanut kehittää omia versioitaa temppelitoimituksista. Ne perustuvat sekä mormonien temppelitoimituksiin että vapaamuurariuden riitteihin, mutta ne on opillisesti muokattu vastaamaan reformimormonismin modernia ja rationaalista uskonnäkemystä. Liike toimittaa myös kasteita ja konfirmaatioita. Liikkeen kannattajat kokoontuvat yleensä kodeissa. Internet on edelleenkin tärkeä yhteydenpidon väline reformimormoneille. Koska liike ei pidä jäsenluetteloa (sen mukaan jokainen, joka katsoo olevansa reformimormoni, myös on sellainen), on sen jäsenmäärästä ole tarkkaa tietoa. Liikkeen rituaalikäsikirjat voi tilata netitse, ja jokainen voi toimittaa ne halutessaan. ==Linkki== * Liikkeen oma kotisivu Luokka:Mormonismin käsitteet Luokka:Mormonistiset kirkkokunnat
Ōsaki

Ōsaki () on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin keski- ja luoteisosassa. Muodoltaan pitkänomainen kaupunki ulottuu Ōsakin tasangolta Eaijoen vartta pitkin luoteeseen Ōuvuorille. Lännessä kaupunki rajautuu Yamagatan prefektuuriin, pohjoisessa Akitan prefektuuriin. Ōsakissa on 128 435 asukasta (marraskuussa 2020) ja sen pinta-ala on 796,81 neliökilometriä. == Historia == Ōsaki on kaupunkina suhteellisen nuori: se perustettiin vuonna 2006 liittämällä yhteen Furukawan kaupunki sekä Iwadeyaman, Kashimadain, Matsuyaman, Narukon, Sanbongin ja Tajirin maaseutukaupungit. Asutus alueella on vanhaa, ja sieltä on löydetty arkeologisia kohteita jo jōmon-kaudelta. Kaupungin keskusta sijaitsee Furukawassa, jonne Ōsaki-klaanin vasallit perustivat linnan Muromachi-kaudella. Sittemmin Edo-kaudella 1600–1800-luvuilla se kehittyi ympäröivän maaseutualueen markkinapaikkana ja liikenteen solmukohtana Ōshū-kaidō-tiereitillä. == Talous == Ōsakiin on sijoittunut muun muassa elektroniikka- ja sementtiteollisuutta sekä autoteollisuuden liitännäisteollisuutta. Maaseutualueilla tuotetaan etenkin riisiä, mutta myös vihanneksia sekä naudan- ja sianlihaa. Narukon alueen perinteisiä tuotteita ovat lakkatyöt ja kokeshi-nuket, Iwadeyamassa valmistetaan bambuesineitä. == Liikenne== Ōsakia palvelevat JR Higashi-Nihonin Tōhoku-päälinja ja Rikuu-itälinja sekä suurnopeusjunayhteys Tōhoku Shinkansen. == Kulttuuri ja nähtävyydet == Matkailijoita Ōsakiin houkuttelevat esimerkiksi Naruko-onsenin ja Onikōbe-onsenin kuumat lähteet. Narukossa sijaitsee myös Narukon rotko, joka tunnetaan ruskastaan. Osa alueesta kuuluu Kurikoman puolikansallispuistoon. Ōsakin rakennettuun kulttuuriperintöön kuuluu Iwadeyamassa sijaitseva Date-klaanin entinen koulu Yūbikan puutarhoineen. == Kuvia == Tiedosto:Yubikan160413.jpg|Yūbikan Edo-kaudelta Tiedosto:Naruko Spa distant view.jpg|Naruko-onsen Tiedosto:Naruko Dam survey.jpg|Narukon pato Tiedosto:Precincts of Araogawa-jinja shrine Satomiya.JPG|Satomiyan Araogawa- jinja Tiedosto:JRE Furukawa Station.jpg|Furukawan rautatieasema == Lähteet == == Aiheesta muualla == * Kaupungin internetsivut Luokka:Miyagin prefektuurin kaupungit
Salzbergen

Salzbergen on kunta Emslandin piirikunnassa, Ala-Saksin osavaltiossa, Saksassa. Asukkaita Salzbergenissä oli 31. joulukuuta 2008 7 864, joista naisia oli 3 928 ja miehiä 3 936. Asukkaista 250 eli 3,18 prosenttia oli ulkomaalaisia. Roomalaiskatolisia asukkaista oli 6 006 eli 76,37 %, evankelisluterilaisia 766 eli 9,74 % sekä evankelisreformoituja 190 eli 2,42 %. Loput 902 eli 11,47 % olivat muiden uskontojen harjoittajia tai uskonnottomia. Kunnan pinta-ala on 53,3 neliökilometriä. Salzbergenin pormestari on Andreas Kaiser. Etelässä kunta rajautuu Nordrhein-Westfalenin osavaltioon kuuluvaan Rheinen kaupunkiin. Ems-joki virtaa kunnan läpi. Muun muassa tiet B 65, B 70 ja itä–länsisuuntainen A 30 kulkevat Salzbergenin kunnan alueella. Salzbergenin ystävyyskunta on Krzanowice Puolassa. == Osat == Salzbergenin kunnan osat () ja niiden väkiluvut 31. joulukuuta 2008: {| border="3" cellpadding="3" cellspacing="0" style="margin: 0; border: 1px #aaa solid; border-collapse: collapse; font-size: 100%;" # Nimi Väkiluku 1 Holsten- Bexten 1 500 2 Hummeldorf 212 3 Salzbergen 5 713 4 Steide 439 == Tunnettuja asukkaita == * Gaby Baginsky, laulaja * Franz Josef Krafeld, professori * Hans Reckers, Deutsche Bundesbankin hallituksen jäsen == Lähteet == == Aiheesta muualla == *Viralliset kotisivut Luokka:Ala-Saksin kunnat
Maurice Vellacott

Maurice Vellacott (s. 29. syyskuuta 1955 Wadena, Saskatchewan) on kanadalainen poliitikko. Hän on istunut vuodesta 1997 Kanadan edustajainhuoneessa, jossa hän nykyään edustaa vuonna 2003 perustettua konservatiivipuoluetta. Aiemmin hän oli edustanut Reform Party of Canadaa ja Canadian Alliancea. Vellacott sai kandidaatin arvon Briercrest Collegesta, maisterin arvon Canadian Theological Seminarysta ja tohtorinarvon Trinity International Universitysta. Hän on työskennellyt muun muassa protestanttisena pastorina ja terveydenhuollossa. Hän on vaikuttanut pro-life- eli abortin vastaisessa järjestössä. == Aiheesta muualla == * Viralliset sivut Luokka:Kanadan konservatiivipuolueen poliitikot Luokka:Kanadan edustajainhuoneen jäsenet Luokka:Kanadalaiset papit Luokka:Vuonna 1955 syntyneet Luokka:Elävät henkilöt
Shiroishi

Shiroishi () on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin eteläosassa Abukumajoen sivujoen Shiroishin varrella. Kaupunki on rakentunut Shiroishin allaslaaksoon. Shiroishissa on 33 185 asukasta (lokakuussa 2020) ja sen pinta-ala on 286,48 neliökilometriä. Shiroishin kaupunki perustettiin vuonna 1954 liittämällä yhteen Shiroishin maaseutukaupunki ja kuusi kyläkuntaa. Historiallisesti Shiroishi kehittyi yhtenä Ōshū-kaidō-tiereitin postiasemista ja linnanaluskaupunkina osana Sendain daimiokuntaa. Nykyisin Shiroishi on ympäröivän maaseutualueen paikallinen kaupallinen keskus, jonne on sijoittunut elintarvike- ja muuta pienteollisuutta. Perinteisiä tuotteita ovat muun muassa japaninpaperi, kokeshi-nuket ja nuudelit. Maaseudulla tuotetaan riisin lisäksi hedelmiä, vihanneksia, siitakesieniä ja maitoa. Matkailijoita Shiroishiin houkuttelevat useat kuumat lähteet (onsen), kuten Kamasaki-onsen ja Obara- onsen. Kaupungin luoteisosa kuuluu Zaōn puolikansallispuistoon. Eräitä luonnonnähtävyyksiä ovat Hekigyokun laakso ja erikoinen kalliomuodostelma Obara no zaimokuiwa. Shiroishia palvelevat JR Higashi-Nihonin Tōhoku-päälinja ja suurnopeusjunayhteys Tōhoku Shinkansen. == Kuvia == Tiedosto:Kamasaki- onsen.JPG|Kamasaki-onsen Tiedosto:Sumaru Yashiki 2018-2.jpg|Sumaru-yashiki Tiedosto:Obara no Zaimoku-iwa2.jpg|Obaran zaimokuiwa-kallio Tiedosto:鉢森山(白石).jpg|Hachimorivuori Tiedosto:Shiroishi Station 201809.jpg|Shiroishin rautatieasema == Lähteet == == Aiheesta muualla == * Kaupungin internetsivut Luokka:Miyagin prefektuurin kaupungit
Maiju Hirvonen

Maiju Hirvonen (s. 25. joulukuuta 1990) on suomalainen jalkapallovalmentaja ja jalkapalloilija, pelipaikaltaan keskuspuolustaja. Hirvonen toimii Kansallisessa Liigassa pelaavassa Helsingin Palloseura valmentajana. Pelaajana hän on edustanut Kansallisessa Liigassa Helsingin Palloseuraa ja on pelannut pääsarjatasolla myös Ilveksessä, NiceFutiksessa, PK-35 Vantaassa ja HJK:ssa. Hirvonen on pelannut runsaasti otteluita myös Suomen tyttömaajoukkueissa. Palloliitto valitsi hänet lupaavimmaksi nuoreksi naispelaajaksi vuonna 2008. Hän nousi naisten maajoukkueen kokoonpanoon vuoden 2009 EM-kilpailuihin korvattuaan loukkaantuneen Heini Tiilikaisen vain päivä ennen turnauksen alkua. Hirvonen on pelannut futsalia SM-liigassa. == Lähteet == == Aiheesta muualla == * Maiju Hirvonen Naisten Liigan sivustolla Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1990 syntyneet Luokka:Elävät henkilöt Luokka:Suomalaiset jalkapallovalmentajat
Stockwell Day

Stockwell Burt Day, Jr. (s. 16. elokuuta 1950 Barrie, Ontario, Kanada) on kanadalainen poliitikko. Hän on istunut vuodesta 2000 Kanadan edustajainhuoneessa, jossa hän nykyisin edustaa konservatiivipuoluetta. Ennen konservatiivipuolueen perustamista vuonna 2003 Day oli edustanut Canadian Alliance -puoluetta, jonka johdossakin hän toimi vuosina 2000–2002. Vuosina 2000–2001 hän oli edustajainhuoneen oppositiojohtaja. Vuosina 1986–2000 Day istui progressiivisena konservatiivina Albertan lainsäädäntökokouksen jäsenenä. Hän eteni merkittävästi osavaltion politiikassa ja toimi muun muassa osavaltion talousministerinä. Liittovaltion tasolla Day on toiminut yleisen turvallisuuden (2006–2008) ja kansainvälisen kaupan ministerinä (2008–). Hän sai vuonna 2001 Canadian Newsmaker of the Year -palkinnon. Day on harras evankelinen kristitty. Hän ei kampanjoi sunnuntaisin. Hän on väittänyt, että tieteellistä todistusaineistoa on paitsi noin 6 000 vuoden ikäisestä Maasta, myös siitä, että ihmiset ja dinosaurukset elivät yhtäaikaisesti. Hän on aiemmin toiminut avustavana pastorina. Hän on Rotary-klubin jäsen. Hänellä on vaimonsa Valorien kanssa kolme poikaa. Day on saanut osakseen syytöksiä antisemitismistä. == Lähteet == == Aiheesta muualla == * Viralliset sivut * Stockwell Day parlamentin sivuilla Luokka:Kanadan konservatiivipuolueen poliitikot Luokka:Kanadan ministerit Luokka:Kanadan edustajainhuoneen jäsenet Luokka:Kreationistit Luokka:Vuonna 1950 syntyneet Luokka:Elävät henkilöt
Woodstock – 3 päivää rauhaa, rakkautta, musiikkia

Woodstock – 3 päivää rauhaa, rakkautta, musiikkia on Woodstock- rockfestivaalista kertova dokumenttielokuva, jonka ohjasi Michael Wadleigh ja tuotti Bob Maurice. Martin Scorsese toimi apulaisohjaajana ja leikkasi elokuvan. Vuonna 1970 ensi-iltansa saanut elokuva sai parhaan dokumentin Oscar-palkinnon. Vuonna 1994 elokuvasta julkaistu pidempi versio Woodstock: The Director's Cut sisältää musiikkitaltiointeja, jotka olivat jääneet pois dokumentin alkuperäisestä versiosta. Woodstock valittiin vuonna 1996 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat Woodstockin vuonna 2004 yhdeksi kaikkien aikojen tuhannesta parhaasta elokuvasta maailmassa. Festivaalin 40-vuotisjuhlan kunniaksi Warner Bros. julkaisi laajennetun version elokuvasta DVD:llä ja Blu-raylla, joissa on kaksi tuntia ylimääräistä materiaalia. Uutuutena mukana ovat ennennäkemättömät taltioinnit Johnny Winterin, CCR:n ja Mountainin esityksistä. == Katso myös == * Taking Woodstock == Lähteet == == Aiheesta muualla == * Luokka:Vuoden 1970 yhdysvaltalaiset elokuvat Luokka:Yhdysvaltalaiset dokumenttielokuvat Luokka:Musiikkidokumenttielokuvat Luokka:Woodstockin festivaali
Perhelehti

Perhelehti tarkoittaa koko perheelle suunnattua lehtijulkaisua. Suomessa tällaisia aikakauslehtiä ovat esimerkiksi Seura sekä Valitut Palat. Muita perhelehtiä ovat muun muassa Yhdysvalloissa ilmestyvä People ja ranskalainen Paris Match. ==Lähteet== *
Ulukhaktok/Holmanin lentoasema

Ulukhaktok/Holmanin lentoasema () on lentoasema Kanadan Luoteisterritorioissa 3,7 km pohjoiseen Ulukhaktokin pikkukylästä. Kenttää ylläpitää Luoteisterritorioiden hallinto. Lentoonlähtöjä ja -laskuja oli vuonna 2008 yhteensä 923. == Historia == Lentoaseman rakennustyöt aloitettiin vuonna 1976, jolloin Cambridge Bayn 'Fred H. Ross & Associates' (nykyisin Kitnuna Corporation) raivasi kiitotien, rakensi Okpilikinjoen ylittävän sillan ja Ulukhatoktokin kylään johtavan tien. Lentoasema avattiin virallisesti kesällä 1978, epävirallisesti kentälle oli rakentamisen aikana laskeutunut useampia koneita. == Lentoyhtiöt ja kohteet == Lentoyhtiö Kohteet Kenn Borek Air, Aklak Airin kalustolla Inuvik First Air Kugluktuk, Yellowknife == Lähteet == Luokka:Luoteisterritorioiden lentoasemat Luokka:Arktisen alueen lentoasemat
Élysée-sopimus

Élysée-sopimus (, ) on Ranskan ja Saksan välinen ystävyyssopimus, jonka allekirjoittivat presidentti Charles de Gaulle ja liittokansleri Konrad Adenauer 22. tammikuuta 1963 Élysée-palatsissa. Sopimus astui voimaan 2. heinäkuuta 1963. Sopimus määrittelee Ranskan ja Saksan välisen yhteistyön puitteet ulko-, puolustus-, koulutus- ja nuorisopolitiikassa. Sopimus velvoittaa maiden hallitukset sekä hallitusten johtajat tapaamaan säännöllisesti. Sopimuksen nähdään olevan sovinto kahden perivihollisen välillä. Sopimuksen allekirjoittajille oli tärkeää, että sopimus ei ole vain valtion johtajien välinen sopimus vaan että se lähentää sopijamaiden kansalaisia toisiinsa. Tämän johdosta perustettiin Ranskalais-saksalainen nuorisotoimisto (, ) edistämään kansainvälistä vaihtoa ja monet Ranskan ja Saksan kaupungit, koulut ja alueet ovat solmineet ystävyyssopimuksen. Sopimus uusittiin tammikuussa 2019, kun Ranska ja Saksa allekirjoittivat Aachenin sopimuksen. Se allekirjoitettiin Élysée-sopimuksen 56. vuosipäivänä. ==Lähteet== ==Aiheesta muualla== *Ranskan ulkoministeriön nettisivut sopimuksesta Luokka:Ranskan poliittinen historia Luokka:Länsi-Saksa Luokka:Saksan poliittinen historia Luokka:1963
The Theosophist

The Theosophist on teosofinen aikakauslehti, jota julkaisee Kansainvälisen Teosofisen Seuran Intian osasto. Sen perusti vuonna 1879 Helena Blavatsky. Artikkelit käsittelevät itämaista filosofiaa, taidetta, kirjallisuutta ja okkultismia. Nykyinen päätoimittaja on Radha Burnier. == Aiheesta muualla == * The Theosophical Society - The Theosophist * Sisällöt Luokka:Rajatietolehdet Luokka:Teosofia
Eurekan lentoasema

Eurekan lentoasema () on lentoasema Kanadan Nunavutin territoriossa Eurekan kylässä. Kenttää ylläpitää Environment Canada. Lentoonlähtöjä ja -laskuja oli vuonna 2008 yhteensä 1 768. == Lähteet == Luokka:Nunavutin lentoasemat Luokka:Arktisen alueen lentoasemat
The Terror

__NOTOC__ The Terror on horror punk -yhtye Scarecrow’n toinen studioalbumi. Se julkaistiin vuonna 2009 levymerkillä Deadclub Records. Kappaleista ”Morgue Wedding” ja ”Zombies” kuvattiin musiikkivideot. == Kappaleet == Kaikki kappaleet kirjoittanut Jack13, ellei toisin mainittu. # # # # # # # (Grim, Jack13) # # # # # (Grim, Jack13) == Kokoonpano == * Jack13 – laulu * Ruho – kitara * Grim – basso * Calle – rummut \+ * Jani Loikas – äänittäjä, miksaaja == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Sea of Tranquility: Sea of Tranquility: Album review == Lähteet == == Aiheesta muualla == * The Terror discogs.com -sivustolla Luokka:Vuoden 2009 albumit Luokka:Scarecrow’n albumit
Ristiselkä

Ristiselkä voi tarkoittaa: * Ristinselkä, eräs Päijänteen selistä * Ristiselkä, järvenselkä Virmajärvellä Savitaipaleella * ristiselkä, ristiluun tienoo alaselällä Luokka:Järvien täsmennyssivut
Murtolaasti

Murtolaasti (paisuntalaasti tai nk. etanadynamiitti) on kallion louhintaan ja betonirakenteiden purkuun tarkoitettu kemiallinen paisunta-aine. Murtolaastien teho perustuu kemialliseen reaktioon, jossa massa paisuu hitaasti - mutta erittäin voimallisesti. Massan sisäinen paine saattaa nousta jopa yli 130 megapascalin (MPa) (tai 1300 bar tai noin 19000 psi). Tämä vastaa noin 7 miljoonan kilon voimaa neliömetriä kohden. == Käyttö == Murtolaasti on jauhemainen tuote, joka sekoitetaan tarkassa suhteessa puhtaan veden kanssa. Paksuhko seos kaadetaan ripeästi valmistajan käyttökohdetta varten laatiman ohjeen mukaisesti porattuihin reikiin. Seuraavien tuntien - tai viimeistään muutaman vuorokauden - aikana massan turpoaminen kehittää sisäisen paineen, joka murtaa kohteen. ==Edut ja haitat== Murtolaastilla on räjähteillä tapahtuvaan louhintaan verrattuna useita etuja: Koska murtolaastin teho perustuu hitaaseen – yli tunnin – kestävään kemialliseen reaktioon, ei murtotapahtuma tuota perinteisen räjähdyksen mukanaan tuomia tärinä-, ääni-, shokkiaalto-, palokaasu- tai pölyongelmia. Murrettavaa kohdetta ei myöskään ole tarvetta peittää, koska lentävien sirpaleiden vaaraa ei ole. (Laajenevaa massaa ei kuitenkaan saa katsella, massan nk. paineräjähdysvaaran vuoksi.) Edellä mainittujen ominaisuuksien vuoksi murtolaastia voidaan käyttää niissäkin kohteissa, joissa alueen tyhjentäminen ihmisten ja/tai läheisten rakennusten suojaamiseksi olisi räjähdelouhinnassa välttämätöntä. Perinteiseen louhintaan verrattuna murtolaastilouhinta on kuitenkin varsin hidasta ja jo senkin vuoksi kallista. Murtolaastin käyttö Suomessa ei edellytä viranomaislupaa. == Lähteet == Luokka:Rakennustekniikka
Tie Kairoon

Tie Kairoon (Five Graves to Cairo) on Billy Wilderin ohjaama yhdysvaltalainen vakoilujännäri vuodelta 1943. Toisen maailmansodan aikaiseen aavikkohotelliin sijoittuvassa elokuvassa sotamarsalkka Erwin Rommelilta yritetään urkkia salaisia tietoja. Charles Brackettin käsikirjoitus perustui Lajos Birón näytelmään. Viitattu 31.5.2021. Elokuva oli kolmen Oscarin ehdokkaana (lavastus, kuvaus ja leikkaus). == Rooleissa == == Lähteet == Luokka:Yhdysvaltalaiset jännityselokuvat Luokka:Vuoden 1943 yhdysvaltalaiset elokuvat Luokka:Toiseen maailmansotaan pohjautuvat elokuvat Luokka:Billy Wilderin ohjaamat elokuvat Luokka:Vakoiluelokuvat Luokka:Paramount Picturesin elokuvat
Irmeli, seitsentoistavuotias

Irmeli, seitsentoistavuotias on Ville Salmisen ohjaama elokuva vuodelta 1948. Se on kertomus nuoresta tytöstä, joka palvoo kuolleen säveltäjäisänsä muistoa, mutta kiinnostuu sittenkin äitinsä uudesta sulhasesta. Elokuvan nimiosassa on Eila Peitsalo. == Näyttelijät == == Tuotanto == SF Oy:n tuottaja T. J. Särkkä oli löytänyt Laulavan sydämen Eila Peitsalon lehti-ilmoituksella, ja roolisuoritus oli hänen mielestään niin hieno, että hän halusi Peitsalon uuteen elokuvaan. Hän kirjoitti pääosan mittatilauksena Peitsalolle, Taustaa. Viitattu 10.2.2014. joka kuvausten aikaan oli juuri 17-vuotias. Elokuvassa näytteli myös nuori Ville-Veikko Salminen, ohjaajan poika. Elokuvatarkastamon yksi jäsen olisi halunnut leikata pätkän rakastelukohtauksesta, mutta kaksi muuta oli toista mieltä. Silloiseksi ikärajaksi tuli kuitenkin 14 vuotta, jota ei ollut aiemmin käytetty. == Arviot == Elokuvan yleisömenestys oli keskitasoa heikompi, eikä kriitikoidenkaan asenne ollut kovin myönteinen. Syytä ei kuitenkaan langetettu ohjaaja Ville Salmisen niskaan vaan tuottajan, jonka vastuuntuntoa arvioissa perättiin: ”Miltei perätysten kaksi filmiä Ville Salmiselta riittää hänen puolustuksekseen, mutta ei todista tuottajan taiteellista vastuuntuntoa” (U. G. Seppänen, Vapaa Sana). Greta Brotherus (Nya Pressen) totesi: ”Käsikirjoitus on avuton, ohjaus kömpelöä, joskin näyttelijät näistä puutteista huolimatta onnistuvat välillä saamaan repliikit kuulostamaan luontevilta.” Lehdistöarvio. Viitattu 10.2.2014. Olavi Veistäjä (Aamulehti) löysi myönteistäkin: ”Mutta kaikesta huolimatta filmillä on melkoisia ansioista nimenomaan sivistyneistökuvauksena.” == Lähteet == == Aiheesta muualla == * Luokka:Vuoden 1948 suomalaiset elokuvat Luokka:Suomalaiset draamaelokuvat Luokka:Suomalaiset mustavalkoelokuvat Luokka:Ville Salmisen ohjaamat elokuvat
Teemu Riihijärvi

Teemu Riihijärvi (s. 1. maaliskuuta 1977 Espoo) on suomalainen pelaajauransa lopettanut jääkiekkoilija. Hän pelasi hyökkääjänä SM-liigassa vuosina 1993–2006 Kiekko-Espoossa, Rauman Lukossa, Espoon Bluesissa, Pelicansissa ja SaiPassa. Lisäksi hän pelasi 4 ottelua Järvenpään Haukkojen 1-divisioonajoukkueessa kaudella 1995–1996 sekä kaksi kautta Ruotsin Södertäljessä 2003–2005. San Jose Sharks varasi hänet NHL:n varaustilaisuudessa 1. kierroksella vuonna 1995 numerolla 12, mutta Riihijärveä ei kuitenkaan nähty Amerikan puolella pelaamassa. Riihijärvi edusti Suomea 8 A-maaottelussa, nuorten arvokisoissa hän saavutti 18-vuotiaiden EM-kultaa 1995. Isokokoinen, puolustusvoittoista hyökkäyspeliä pelannut Riihijärvi kärsi lukuisista loukkaantumisista ja joutui vammojen takia lopettamaan uransa jo 29-vuotiaana. ==Seurat== *1993–95 Kiekko-Espoo (SM-liiga ja A-juniorit) *1995–96 Kiekko-Espoo (SM-liiga ja A-juniorit), Järvenpään Haukat (1-divisioona) *1996–97 Kiekko-Espoo (SM-liiga ja A-juniorit) *1997–98 Kiekko-Espoo, Lukko (SM-liiga ja A-juniorit) *1998–99 Blues *1999–2002 Pelicans *2002–03 SaiPa *2003–05 Södertälje, Ruotsi *2005–06 Blues (ainoastaan 5 ottelua kauden aikana) == Aiheesta muualla == *Teemu Riihijärvi Eurohockey.netissä Luokka:Suomalaiset jääkiekkoilijat Luokka:San Jose Sharksin varaamat pelaajat Luokka:Vuonna 1977 syntyneet Luokka:Elävät henkilöt
Kaariteltta

thumb|250px|Kaariteltta retkeilykäyttöön Kaariteltta eli tunneliteltta on teltta, jossa telttakangasta kannattelevat teltan poikkisuunnassa rinnakkain olevat kaaret, kun kupoliteltassa kaaret ovat ristikkäin kohtisuorassa muodostaen korkean kupolin ja harjatelttaa puolestaan kannattavat päädyissä olevat pystysuorat salot. Monet vaellusteltat ovat muodoltaan kaaritelttoja. Suuria kaaritelttoja käytetään varastointitarkoituksiin tai sotilaallisiin tarkoituksiin. Joistakin esimerkiksi lääkintään sotatoimissa tai siviilikriisinhallinnassa käytetyistä kaariteltan tyyppisistä teltoista puuttuvat metalliset kaaret. Näiden tukirakenteen muodostavat ilmalla täytettävät kumiset tai muoviset kaarimaiset ontelot. ==Vaellustelttana== Tunneliteltta on suosittu vaellusteltta, jonka pystyttäminen on kohtuullisen helppoa ja joka tarjoaa hyvät tilat suhteessa painoon. Jotta teltta pysyisi pystyssä, riittää, että teltan tunnelin molemmat päät on kiinnitetty maahan. Usein on kuitenkin syytä vahvistaa telttaa naruilla ja kiiloilla, ja etenkin tuulisissa olosuhteissa tämä on välttämätöntä. Jos tunneliteltta pystytetään tuulen suuntaisesti, sen tuulenkestävyys on yleensä hyvä. Sivutuulessa kaaret joustavat ja teltan tuulenkesto on sivunarujen varassa. Useimmat tunneliteltat on suunniteltu siten, että ainakin teltan toiseen päähän tulee eteinen, jota voidaan käyttää varusteiden säilyttämiseen, ruoanlaittoon ja pukeutumistilana huonolla säällä. Lisäämällä yksi kaari perustelttaan voidaan eteistä jatkaa pidemmäksi, jolloin sen käytettävyys monipuolistuu kohtuullisen pienellä painonlisäyksellä. Useimmissa tunneliteltoissa on molemmissa päädyissä aukot ylhäällä ilmanvaihtoa varten, minkä lisäksi teltan helma saattaa olla suunniteltu nostettavaksi. Talvella kannattaa tunneliteltassa kaivaa kuoppa sisäteltan eteen, sillä tämä lisää oleskelumukavuutta huomattavasti. ==Lähteet== * * luokka:Asumukset Luokka:Retkeilymajoitteet
Taivaanvalot

Taivaanvalot on Pehr Henrik Nordgrenin säveltämä, Päivänpäästö-myyttiä tulkitseva musiikkiteos. Helmikuussa 1985 Kaustisen kamarimusiikkijuhlilla kantaesitetty teos ilmestyi levytyksenä vuonna 2009. Poikkeukselliseen esityskokoonpanoon kuuluu kamariorkesteri, lapsi- ja sekakuoro, kaksi laulusolistia sekä useita kansansoittimia. == Kappaleet == # # # # # # == Kokoonpano == * Keski-Pohjanmaan kamariorkesteri * Keski-Pohjanmaan kamarikuoro, Kaustisen lapsikuoro * Kansansoitinorkesteri * Ritva Talvitie – jouhikko * Juha Kangas – kapellimestari * Merja Wirkkala – sopraano * Anssi Hirvonen – tenori == Lähteet == == Aiheesta muualla == * Taivaanvalot itunes.com -sivustolla Luokka:Vuoden 2009 albumit Luokka:Suomalaiset kansanmusiikkialbumit
Cambridge Bay

Cambridge Bay (inuinnaqtuniksi Iqaluktuuttiaq, ) on pikkukylä Kanadassa, Nunavutin territoriossa. Kylä sijaitsee Victoriansaaren etelärannalla, Kitikmeotin alueella. Kylän väkiluku oli vuoden 2006 väestönlaskennassa 1 477. Kylä on nimetty brittiläisen Cambridgen herttua Adolfin mukaan. Kylä sijaitsee tiettömällä alueella, ja ainoat liikenneyhteydet ovat vuosittaisen meriproomuyhteyden lisäksi lentokoneet. Kylän läheisyydessä sijaitsee Cambridge Bayn lentoasema. == Historia == 1920-luvun alkupuolella Kanadan ratsupoliisilla ja Hudson's Bay Companyllä oli tukikohdat nykyisen kylän alueella. Toisen maailmansodan jälkeen alueelle rakennettiin Loran-torni. Vuonna 1955 Kanadan arktisille saarille rakennettiin tutkaverkosto havaitsemaan mahdollisia ilmahyökkäyksiä Pohjois-Amerikkaa vastaan, suurin osa tutka-asemista purettiin myöhemmin, mutta Cambridge Bayn asema on edelleen toiminnassa. Kanadan puolustusvoimien tukikohdan johdosta alueelle virtasi ympäröivältä alueelta paikallisia, vuonna 1984 Cambridge Bay virallistettiin pikkukyläksi. Cambridge Bayn edustalla on osittain uponnut Roald Amundsenin luoteisväylän kartoittamiseen käyttämän Maud-laivan hylky. == Lähteet == Luokka:Nunavutin kylät ja kaupungit Luokka:Nunavutin kunnat
SV Blau-Weiss Berlin

SV Blau-Weiss Berlin on jalkapalloseura Mariendorfin kaupunginosasta Berliinistä. Seura on perustettu varsinaisesti 27. heinäkuuta 1927 Berliner FC Vorwärts 1890 sekä Berliner Thor- und Fussball Club Union 1892 fuusioituessa. Seuralla on yksi Saksan mestaruus vuodelta 1905. Nykyään seura pelaa Oberliga, joka on Saksan viidenneksi korkein sarja. ==Lähteet== ==Aiheesta muualla== *Viralliset kotisivut Luokka:Saksalaiset jalkapalloseurat Luokka:Berliinin urheilu Luokka:Vuonna 1927 perustetut urheiluseurat
Catarina Ryöppy

Anna Catarina Helena Ryöppy (s. Furuhjelm) (s. 23. elokuuta 1939 Helsinki) on suomalainen kuvataiteilija. Ryöppy on kuvanveistäjä, valokuvataiteilija ja tilataiteilija. Hänen debyyttinsä taiteilijana oli Salon des Jeunesissä Lausannessa Sveitsissä vuonna 1960. Helsingissä hän osallistui Nuorten näyttelyyn samoin 1960. Ryöppy opiskeli Sveitsissä Lausannessa École des Beaux-Artsissa 1957–1961. Hän jätti viimeisen opintovuoden kesken ja otti osaa Ranskassa kiellettyjen Algerian sotaa käsitelleiden kirjojen salakuljettamiseen Lausannesta Pariisiin. Algerialaispakolaisten ja ranskalaisten aseistakieltäytyjien mukana hän päätyi Marokkoon, missä hän valokuvasi mielenosoituksia ja puhetilaisuuksia sekä toimi tulkkina. Ryöppy on opettanut Taideteollisessa korkeakoulussa piirustusta ja maalausta 1981–1983 ja opettanut Helsingin Taiteilijaseuran kursseilla vuodesta 1979. Ryöpyn teemat ovat kansainvälisiä, minkä taustalla on paitsi opiskelu Sveitsissä, myös Venäjän Amerikassa eli nykyisessä Alaskassa 1860–1864 kuvernöörinä toiminut isoisoisä Hampus Furuhjelm. Ryöpyn ensimmäisen Alaskan-matkan (2001) jälkeen Alaska on ollut mukana hänen valokuvissaan, videoissaan ja tilateoksissaan. Hän pohtii usein lapsen näkökulmasta taiteen kautta taloudellisia ja poliittisia lainalaisuuksia. Ryöpylle annettiin Kuvataiteen valtionpalkinto vuonna 2010.OPM: Stefan Wallin jakoi elokuva-, kuva-, ja valokuvataiteen valtionpalkinnot Viitattu 21.9.2010. Vuonna 2011 hän sai Pro Finlandia -mitalin. Valtion taiteilijaeläkkeen hän sai vuonna 2005. == Julkaisut == * Iho – la Peau, Musta taide, Helsinki 1995, ISBN 952-9851-03-0, * Disparitons – Katoamisia – Försvinnanden – Disappearances, esseet: Raisa Laurila-Hakulinen, Marja-Terttu Kivirinta, Hyvinkään taidemuseo ja Musta taide, 2005, ISBN 952-5569-02-0, * Yéil : troubled days, restless nights, Musta taide, 2005. ISSN 1795-0279; 3; ISBN 952-9851-62-6 * Time – Borders / Aika – Rajoja/ Tid – Gränser, essee: Leena Kuumola, teksti: Marja-Terttu Kivirinta, Musta Taide, 2009, ISBN 978-952-5818-06-2 ==Lähteet== ==Aiheesta muualla== *Ryöpyn sivusto Luokka:Suomalaiset kuvanveistäjät Luokka:Suomalaiset valokuvaajat Luokka:Pro Finlandia -palkitut Luokka:Vuonna 1939 syntyneet Luokka:Elävät henkilöt
Freiburger FC

Freiburger Fußball-Club e.V. eli Freiburger FC on jalkapalloseura Freiburgin kaupungista Lounais-Saksasta. Seuralla on yksi Saksan mestaruus vuodelta 1907. ==Aiheesta muualla== *Viralliset kotisivut ==Lähteet== Luokka:Saksalaiset jalkapalloseurat Luokka:Freiburg im Breisgau Luokka:Vuonna 1897 perustetut urheiluseurat
Etelä-Hervannan koulu

Etelä-Hervannan koulu on Tampereella Hervannan kaupunginosassa sijaitseva peruskoulu. Etelä-Hervannan koulu on 1–9 luokat käsittävä yhtenäiskoulu. 1. elokuuta 2006 kouluun yhdistettiin Kisapuiston koulu, jossa toimii 1.–3. luokkien c-luokat. Koululla on intialainen kummikoulu Gujaratissa. ==Aiheesta muualla== *Etelä-Hervannan koulun kotisivut Luokka:Tampereen peruskoulut Luokka:Hervanta
Guillermo Martínez

Guillermo Martínez (s. 28. kesäkuuta 1981) on kuubalainen keihäänheittäjä. Viitattu 3.9.2011. Martínez sijoittui kymmenenneksi Helsingin MM-kilpailuissa 2005. Hän voitti Keski-Amerikan ja Karibianmeren maiden kisoissa Cartagenassa 2006 kultaa tuloksella 84,91. Hän voitti myös Pan-Amerikan kisojen keihäskilpailun Rio de Janeirossa 2007 tuloksella 77,66. Osakan MM- kilpailuissa 2007 hän oli yhdeksäs heitettyään 82,03. Keski-Amerikan ja Karibianmeren maiden yleisurheilumestaruuskilpailuissa Havannassa 2009 hän voitti kultaa tuloksella 82,16. Berliinin MM-kilpailuissa 2009 hän oli toinen tuloksella 86,41. Hän voitti Ibero-Amerikan mestaruuden 2010 tuloksella 81,71 sekä Keski-Amerikan ja Karibian mestaruuden Mayagüezissä 2011 tuloksella 81,55. Daegun MM-kilpailuissa 2011 hän oli kolmas tuloksella 84,30 m. Saman vuoden Pan-Amerikan kisoissa Guadalajarassa hän voitti kultaa ennätyksellään 87,20. Lontoon olympialaisissa 2012 hän karsiutui loppukilpailusta. == Kausien parhaat heitot == * 2002 75,90 Havanna 2.7. * 2003 75,35 Havanna 27.6. * 2004 81,45 Havanna 9.4. * 2005 84,06 Bilbao 18.6. * 2006 87,17 Saint-Denis 8.7. * 2007 85,93 Fortaleza 16.5. * 2009 86,41 Berliini 23.8. * 2010 86,38 Havanna 26.2. *2011 87,20 Guadalajara 28.10. * 2012 82,72 Havanna 23.3. * 2013 85,59 Havanna 17.3. * 2014 79,27 Xalapa 28.11. * 2015 78,15 San José 9.8. * 2016 81,49 Havanna 27.2. == Lähteet == Luokka:Kuubalaiset keihäänheittäjät Luokka:Vuonna 1981 syntyneet Luokka:Elävät henkilöt
Kristina Rotkirch

Ellen Kristina Rotkirch (o.s. Witting; s. 7. helmikuuta 1939 Helsinki) on suomalainen toimittaja,Vem och vad: Biografisk handbok 1996, s. 485. Helsingfors 1996. ISBN 951-50-8088-X joka on palkittu tiedonjulkistamispalkinnolla. Rotkirch sai yhdessä Kettil Bruunin ja Ove Knektin kanssa tiedonjulkistamispalkinnon 1972 Hufvudstadsbladetia käsittelevästä kirjasta. Perusteluna lausuttiin muun muassa, että teos on ”merkittävä panos keskusteluun tiedotusvälineiden asemasta yhteiskunnassa. Kirjoittajat analysoivat osuvasti sitä valtarakennetta ja niitä arvostuksia, jotka ohjaavat useimpien suomenruotsalaisten näkemysten kannalta ratkaisevan tärkeää mielipiteenmuodostusta”. Rotkirch on perehtynyt venäläiseen nykykirjallisuuteen. Teoksessaan Contemporary Russian Fiction hän haastattelee 11:tä venäläistä kirjailijaa. Kristina Rotkirch on ollut naimisissa diplomaatti Holger Rotkirchin kanssa vuodesta 1963. Heillä on neljä lasta, joista yksi on tutkija ja sosiologi Anna Rotkirch. ==Teokset== * Hufvudstadsbladet: Partilös partitidning. Kettil Bruun, Ove Knekt ja Kristina Rotkirch. Tammi, 1971. * Contemporary Russian Fiction. Glas 2009 * Att begrava en ängel: Tolv ryska nutidsnoveller om kärlek. (Toimite.) Söderströms 2008, ISBN 978-951-52-2549-8 * Sata makkaralaatua ja yksi idea : 11 venäläistä kirjailijaa kertoo ; toimittaneet Anna Ljunggren ja Kristina Rotkirch ; Kristina Rotkirch haastattelee yhtätoistä venäläistä kirjailijaa heidän tuotannostaan, suomennos Kirsti Era. Like, Helsinki 2010 * S:t Petersburgs pärlor : vägledning för vetgiriga ; kirj. Kristina Rotkirch ja Elena Hirn. Schildts & Söderströms, Helsingfors 2013, ilmestynyt myös Anu Takalon suomentamana nimellä Pietarin helmet : tietoa ja tarinoita. Schildts & Söderströms, Helsinki 2013 * Dostojevskin pimeä puoli teoksessa Dostojevski : kiistaton ja kiistelty ; toim. Martti Anhava, Tomi Huttunen ja Pekka Pesonen. Kustannusosakeyhtiö Siltala, Helsinki 2017 == Käännöksiä == * Ljudmila Ulitskaja : Sonetjka ; roman översatt av Kristina Rotkirch. Söderström, Helsingfors 2000 == Lähteet == Luokka:Suomalaiset toimittajat Luokka:Vuonna 1939 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Aleksandr Laveikin

Aleksandr Ivanovitš Laveikin (, s. 21. huhtikuuta 1951 Moskova) on entinen neuvostoliittolainen kosmonautti. Laveikin valittiin kosmonautiksi 11. joulukuuta 1978. Hän lensi Sojuz TM-2 -avaruusaluksella viettäen avaruudessa 174 vuorokautta, 3 tuntia sekä 25 minuuttia. Hän siirtyi eläkkeelle 28. maaliskuuta 1994. Laveikin on naimisissa ja heillä on yksi lapsi. Luokka:Neuvostoliittolaiset avaruuslentäjät Luokka:Vuonna 1951 syntyneet Luokka:Elävät henkilöt
Power of the Dollar

Power of the Dollar on rap -artisti 50 Centin epävirallinen julkaisematon studioalbumi. Albumin piti ilmestyä jo 12. syyskuuta 2000. Myöhemmin albumi julkaistiin lyhyenä EP:nä. == Taustatietoa == 50 Centin ollessa menossa albumin singlejen musiikkivideoiden kuvauksiin. Häntä ammuttiin ja hän joutui sairaalaan. Näin ollen Columbia Records hylkäsi 50 Centin. Albumin kappaleella "Ghetto Qu'ran (Forgive Me)" pohditaan ampumisen syytä. == Kappaleet == #"Intro" - 1:11 #"The Hit" – 3:41 #"The Good Die Young" (produced by Al West) – 4:02 #"Corner Bodega (Coke Spot)" – 1:36 #"Your Life's on the Line" (Dudley/Jackson) (tuottanut Terence Dudley) – 3:38 #"That Ain't Gangsta" – 3:25 #"As the World Turns" (feat. UGK) – 4:20 #"Ghetto Qu'ran (Forgive Me) (tuottanut Trackmasters) – 4:34 #"Da Repercussions" – 3:28 #"Money by Any Means" (feat. Noreaga) (tuottanut Trackmasters) – 4:03 #"Material Girl" (feat. Dave Hollister) – 4:35 #"Thug Love" (feat. Destiny's Child) (Jackson/Koerulf/Schwartz/Smith) (tuottanut Rashad Smith, Joshua Michael Schwartz & Brian Koerulf) – 3:16 #"Slow Doe" (tuottanut Trackmasters) – 3:54 #"Gun Runner" (feat. Black Child) – 1:55 #"You Ain't No Gangsta" (Clervoix/Jackson)" (tuottanut Sha Self) – 3:37 #"Power of the Dollar" – 3:26 #"I'm a Hustler" (Elliot/Jackson/Jacobs/Moore/Philips/Spivey/Styles) (tuottanut DJ Scratch) – 3:55 #"How to Rob" (feat. The Madd Rapper) (Angelettie/Barnes/Casey/Jackson/Olivier) (produced by Trackmasters) – 4:25 ==EP -julkaisu== 1\. "Thug Love" (feat. Destiny's Child) (Jackson/Koerulf/Schwartz/Smith) (tuottanut Rashad Smith, Joshua Michael Schwartz & Brian Koerulf) – 3:13 2\. "I'm a Hustler" (Elliot/Jackson/Jacobs/Moore/Philips/Spivey/Styles) (tuottanut DJ Scratch) – 3:46 3\. "Da Heatwave" (feat. Noreaga) (tuottanut Erick Sermon) – 3:56 4\. "Your Life's on the Line" (Dudley/Jackson) (tuottanut Terence Dudley) – 3:44 5\. "How to Rob" (feat. The Madd Rapper) (Angelettie/Barnes/Casey/Jackson/Olivier) (produced by Trackmasters) – 4:24 == Singlet == * "How to Rob" (10. elokuuta 1999) * "Thug Love" (21. syyskuuta 1999) Luokka:50 Centin albumit Luokka:Vuoden 2000 albumit Luokka:Julkaisemattomat albumit
Max Manus

Maximo Guillermo Manus (9. joulukuuta 1914 Bergen – 20. syyskuuta 1996 Bærum) oli norjalainen vastarintaliikkeen taistelija toisen maailmansodan aikana. Manus sai nimekseen Maximo Guillermo Manus, mutta hänet tunnettiin paremmin nimellä Max Manus. Espanjankielisissä maissa viettämiensä vuosien aikana hänen isänsä Johan Magnussen oli muuttanut nimensä Juan Manusiksi. Manus osallistui vapaaehtoisena Sallan rintamalla Suomen talvisotaan. Saksalaisten miehitettyä Norjan hän palasi kotimaahansa ja liittyi vastarintaliikkeeseen. Hän joutui Gestapon yllättämäksi, mutta hyppäsi pimennysverhon läpi ulos ja päätyi sairaalaan. Hän pakeni Ruotsiin ja Englantiin opiskelemaan laskuvarjohyppyä, piileskelyä ja sabotointia. Palattuaan takaisin Norjaan Manus alkoi sabotoida saksalaisten joukkoja. Hänen tärkeimpänä tuhotyönään pidetään suuren miehistönkuljetusalus Donaun upottamista. Manus oli saksalaisten etsintäkuulutuslistojen kärjessä, mutta kulki silti rauhassa Oslon kaduilla luottaen siihen, etteivät maanmiehet ilmianna häntä. Hänestä tuli kansallissankari, jonka sanottiin aiheuttaneen saksalaisille enemmän tappioita kuin yhdenkään varsinaisen sotilasoperaation. Sodan jälkeen Manus huolehti muiden vastarintaliikkeessä kunnostautuneiden kanssa kuningasperheen turvallisuudesta. Myöhemmin Manus perusti konttoritarvikkeiden maahantuontiyrityksen ja palkkasi työntekijöiksi myös saksalaisten puolella toimineita rintamamiehiä, sillä hän halusi katsoa tulevaisuuteen ja unohtaa menneet. Max Manusista tehtiin Norjassa dokumenttielokuva vuonna 1996. Sen ohjasi Bjørn Benkow.Max Manus - Mannen og myten CD-on Vuonna 2008 hänestä tehtiin elokuva, joka rikkoi Norjassa kaikki katsojaennätykset. Elokuvan ohjasi Joachim Rønning.Max Manus Filmen (elokuvan kotisivu) thumb|left|upright|Manusin kuva Norwegian Air Shuttlen Boeing 737:n pyrstössä. Norwegian Air Shuttle on maalauttanut Manusin kuvan yhden Boeing 737-800 -koneensa pyrstöön. == Lähteet == == Aiheesta muualla == Luokka:Norjalaiset sotilaat Luokka:Norjan vastarintaliikkeen henkilöt Luokka:Vuonna 1914 syntyneet Luokka:Vuonna 1996 kuolleet
Musa Manarov

Musa Manarov (; s. 22. maaliskuuta 1951 Baku, Azerbaidžanin sosialistinen neuvostotasavalta)http://www.astronaut.ru/as_rusia/energia/text/manarov.htm?reload_coolmenus Муса Хираманович Манаров on neuvostoliittolainen ja venäläinen kosmonautti. Hän valmistui insinööriksi Moskovan ilmailuinstituutista vuonna 1974. Hän yleni Neuvostoliiton ilmavoimissa everstiksi. Hänet valittiin kosmonautiksi 1. joulukuuta 1978. Hän lensi Sojuz TM-4 -aluksella 21. joulukuuta 1987 – 21. joulukuuta 1988. Hän lensi myös Sojuz TM-11 -aluksella 2. joulukuuta 1990 – 16. toukokuuta 1991.Musa KhiramanovichThe Regents of the University of Michigan Kaikkiaan hän viettänyt 541 vuorokautta avaruudessa. Hän on naimisissa ja perheessä on kaksi lasta. == Lähteet == Luokka:Neuvostoliittolaiset avaruuslentäjät Luokka:Venäläiset avaruuslentäjät Luokka:Vuonna 1951 syntyneet Luokka:Elävät henkilöt
Kaneliorneero

Kaneliorneero (Cranioleuca pallida) eli aiemmalta nimeltään valko-otsaorneero on Etelä-Amerikassa elävä orneeroihin kuuluva varpuslintu. == Koko ja ulkonäkö == Kooltaan Kaneliorneero on noin 14 cm. Selästään ja vatsastaan laji on oliivinruskea. Päälaki siivet ja pitkä pyrstö ovat väriltään ruosteenruskeat. Naama on muuta ruumista vaaleampi.. Ulkonäöltään kaneliorneero muistuttaa oliiviselkäorneeroa (Cranioleuca obsoleta), jonka päälaki on tumman ruskea ja vain siipein kupeet ovat ruosteenruskeat. == Levinneisyys ja elintavat == Kaneliorneeroa tavataan vain Kaakkois-Brasiliassa. Lajin elinympäristöä ovat Vuoristometsien latvuskerrokset ja reunamaat. Lajin elinympäristöt sijaitsevat yleensä 700-2 150 metrin korkeudella meren pinnasta. Kaneliorneeron pesä on pallomainen ja rakennetaan tikuista, juurista ja kuivista lehdistä. Pesä sijaitsee yleensä puussa, mutta laji voi rakentaa pesänsä myös taloihin. == Lähteet == Luokka:Metsäorneerot
Electric Eye (kappale)

Electric Eye on brittiläisen heavy metal-yhtye Judas Priestin kappale albumilta Screaming for Vengeance. Se on yleisesti soitettu konserteissa ensimmäisenä kappaleena, ja se onkin yhtyeen tunnetuimpia kappaleita. Kappaleen soolon soittaa Glenn Tipton. Kappale kertoo vakoilusatelliitista. Se onkin saanut paljon vaikutteita George Orwellin kirjasta Vuonna 1984. Screaming for Vengeancen kappale "The Hellion" lasketaan levyllä omaksi kappaleekseen, mutta yleisesti se lasketaan kuuluvan introksi "Electric Eyelle". Kappale on mukana videopeleissä Grand Theft Auto: Vice City Stories, Guitar Hero Encore: Rocks the 80s Hellionin kanssa, Guitar Hero: Smash Hits ja se on ladattavissa peliin Rock Band. Kappale on myös mukana elokuvassa Tenacious D: Maailman paras rokkibändi. Muun muassa Helloween ja Benediction ovat myös levyttäneet kappaleen. == Kokoonpano == * Rob Halford – laulu * Glenn Tipton – kitara * K.K. Downing – kitara * Ian Hill – basso * Dave Holland – rummut Luokka:Judas Priestin kappaleet Luokka:Vuoden 1982 kappaleet
Ursula (pyhimys)

Ursula eli Pyhä Ursula on katolinen pyhimys. Kirkollisen perimätiedon mukaan Ursula olisi elänyt Englannissa Rooman valtakunnan hajoamisen aikoihin. Hänestä ei kuitenkaan ole mitään historiallisesti luotettavaa tietoa, ja useiden tutkijoiden mukaan hän voi olla kuvitteellinen henkilö, alkujaan karhujumalatar, Kreikan Artemiin eurooppalainen vastine. Ursula-nimikin tarkoittaa latinaksi pientä naaraskarhua. Kristillinen kirkko otti suositun Ursulan kirkon huomaan, ja hänestä tehtiin Pyhä Ursula.Karhumytologia, Karhuseura.net Pyhän Ursulan tunnus on nuoli.Kuvataide. keskiaika, Tampere.fi Ursulalta on anottu apua ruttoa vastaan.Arno Forsius, Pyhimykset suomalaisessa kansanparannuksessa ==Pyhimystarina== Ursula oli suosittu pyhimys jo keskiajalla, jolloin hänen kunnioituksensa levisi Kölnistä ympäri Eurooppaa.Keisarien kaimat Pyhimystarinan Ursula oli kristityn englantilaisen kuninkaan tytär, jonka pakanakuningas halusi vaimokseen. Hunnit surmasivat hänet ja hänen seuralaisensa Kölnissä, jonne hänet on legendan mukaan haudattu 11 000 surmatun neitsyen kanssa. Tämän legendan on kuitenkin epäilty johtuvan väärin­käsityksestä: lyhenne XI M V olisi tarkoittanut "undecim martyres virgines" (yksitoista marttyyri­neitsyttä), mutta sen olisi myöhemmin luultu tarkoittavan "undecim millia virginum" (yksi­toista tuhatta neitsyttä). Legendan Ursulan elinaika on ajoitettu hänen muistolleen nimetyssä Kölnin Pyhän Ursulan kirkossa olevan kivipaaden perustella varhaisimmillaan 300-luvulle. ==Pyhimyskultti== Katolisessa kirkossa Ursulan muistopäivä on vanhastaan ollut 21. lokakuuta, mutta vuonna 1969 päivä kuitenkin poistettiin pyhimyskalenterista, koska hänestä ei ollut luotettavaa historiallista tietoa. Suomessa sama päivä on kuitenkin edelleen Ursulan nimipäivä. Keskiajalla Turun tuomiokirkossa oli Pyhälle Ursulalle omistettu alttari ja Turussa toimi Pyhän Ursulan kilta.Rinne 1948: s. 82–85.Seppänen 2016: s. 189. ==Ursulan mukaan nimettyjä kohteita == Neitsytsaarten alkuperäinen nimi oli Santa Ursula y las Once Mil Vírgenes eli "Pyhä Ursula ja yksitoistatuhatta neitsyttä". Sittemmin nimi on lyhentynyt Neitsytsaariksi.Neitsytsaaret, Rantapallo.fi Kouvolassa on katolinen Pyhän Ursulan kirkko. Pyhän Ursulan mukaan on nimetty myös Angela de Medicin 1535 perustama nunnakunta Ursuliinien sääntökunta.Catholic encyclopedia ==Lähteet== * * ===Viitteet=== == Aiheesta muualla == Luokka:Pyhimykset Luokka:Kristityt marttyyrit
We Are Motörhead

We Are Motörhead on Motörhead-yhtyeen 15. studioalbumi. Levyllä on Motörheadin versio brittiläisen punk-yhtye Sex Pistolsin tunnetusta kappaleesta "God Save the Queen". Levyn avaa nopea speed metal-kappale "See Me Burning". Muita nopeita kappaleita on "Wake the Dead". Kappaleet "Stagefright/Crash and Burn" ja "(Wearing Your) Heart on Your Sleeve" edustavat raskaampaa antia, ja Motörheadille tyypillisempiä ja rokkaavampia kappaleita ovat mm. "God Save the Queen", "Stay Out of Jail", "Out to Lunch" ja nimikappale. "Slow Dance" taas on keskitempoinen heavy metal-kappale, "One More Fucking Time":n ollessa hidas balladi. == Kappaleet == # # # # # # # # # # == Kokoonpano == * Lemmy Kilmister – laulu, basso * Phil Campbell – kitara * Mikkey Dee – rummut == Arviot == * Sputnikmusic: http://www.sputnikmusic.com/review/9169/Motorhead- We-Are-Motorhead/ * Allmusic: http://www.allmusic.com/album/we-are- mot%C3%B6rhead-mw0000062999 == Aiheesta muualla == * We Are Motörhead discogs.com -sivustolla * == Lähteet == Luokka:Motörheadin albumit Luokka:Vuoden 2000 albumit
Dick Giordano

Dick Giordano (20. heinäkuuta 1932 New York, Yhdysvallat – 27. maaliskuuta 2010 Daytona Beach, Florida, Yhdysvallat) oli yhdysvaltalainen sarjakuvapiirtäjä ja toimittaja, joka tunnetaan työstään DC Comics -yhtiössä. == Varhainen elämä == Dick Giordano syntyi Manhattanilla Bellevuen sairaalassa. Hänen perheensä sukujuuret olivat Italiasta. Dickin isä ajoi taksia ja hänen palkkansa riitti juuri ja juuri elämiseen. Hänellä todettiin jo varhain astma ja siitä seuraavat lääke- ja lääkärikulut yhdistettyinä pieniin tuloihin saivat hänen vanhempansa rajoittamaan perheen lapsiluvun yhteen. == Opiskelu ja sarjakuvataiteilijan ura == Giordano aloitti opiskelun School of Industrial Artissa 14 vuoden ikäisenä vuonna 1946 ja aloitti sarjakuvakirjan uraansa vuonna 1951. Charlton Comicsissa hän aloitti vuonna 1952, se päättyi vuonna 1968 kun hän siirtyi toimituksellisiin tehtäviin DC Comicsissa. Giordano lähti yrityksestä vuonna 1971 ja perusti taiteilija Neal Adamsin kanssa Continuity Associates -nimisen yrityksen. Hän palasi DC Comicsille vuonna 1980 ja yleni ensin varatoimitujohtajaksi ja myöhemmin toimitusjohtajaksi asti. Toimitusjohtajana Giordano pyrki palkitsemaan kirjailijat ja taiteilijat tasapuolisesti ja oli ensimmäinen sarjakuvataloista joilla oli tällainen henkilöstöpolitiikka. Giordano lähti pois DC Comicsista kesäkuussa 1993. Vähän sen jälkeen hänen vaimollaan Mariella todettiin mahasyöpä, johon hän menehtyi muutamassa kuukaudessa. Hän voitti parhaalle sarjakuvan toimittajalle myönnettävän Alley-palkinnon vuonna 1969. Sen lisäksi hän myös piirsi itse sarjakuvia, mutta ansaitsi enemmän arvostusta tussaajana, mistä hänelle myönnettiin Shazam-palkinto vuosina 1970, 1971, 1973 ja 1974. Hänen tunnetuimpia töitään ovat Neal Adamsin piirtämät ja Giordanon tussaamat tarinat, joiden hahmoina toimivat perinteiset DC:n hahmot, kuten Batman tai Vihreä Lyhty. Dick Giordano kuoli 27. maaliskuuta vuonna 2010 leukemian hoidon komplikaatioihin Daytona Beachissä sijaitsevassa Memorial Medical Centerissä. == Lähteet == == Aiheesta muualla == *Looking Back With Dick Giordano Haastattelu. *Dick Giordano Interview - Comic Book Artist #1 - TwoMorrows Publishing Luokka:Yhdysvaltalaiset sarjakuvantekijät Luokka:DC Comics Luokka:Vuonna 1932 syntyneet Luokka:Vuonna 2010 kuolleet
Len Wein

Len Wein (12. kesäkuuta 1948 New York – 10. syyskuuta 2017) oli yhdysvaltalainen sarjakuvakäsikirjoittaja ja -toimittaja, joka tunnetaan parhaiten siitä, että hän oli mukana luomassa muun muassa DC Comicsin Rämeen olento -hahmoa ja Marvelin Wolverinea. Hän osallistui toimittajana myös Alan Mooren ja Dave Gibbonsin Vartijat-sarjakuvaromaanin tekoon 1980-luvulla. == Lähteet == Luokka:Yhdysvaltalaiset sarjakuvantekijät Luokka:Vuonna 1948 syntyneet Luokka:Vuonna 2017 kuolleet
The Unforgiven II

The Unforgiven II on Metallicalta vuonna 1998 ilmestynyt kappale yhtyeen albumilta ReLoad. Metallicalla on myös muita "Unforgiven"-nimisiä kappaleita. Vuonna 1991 ilmestyi alkuperäinen versio nimellä "The Unforgiven" albumilla Metallica. Syyskuussa 2008 julkaistulla Death Magnetic -albumilla on kappale "The Unforgiven III". ==Aiheesta muualla== * Metallica - The Unforgiven II (Official Music Video) YouTubessa Luokka:Vuoden 1997 kappaleet Luokka:Metallican kappaleet en:The Unforgiven (song)#The Unforgiven II es:The Unforgiven (trilogía)#The Unforgiven II
Antony Bentley

Antony Bentley (s. 1981) on suomalainen musiikki- ja media-alan ammattilainen. Elokuva- ja TV-tuotantojen saralla hän on toiminut mm. tuottajana, ohjaajana sekä leikkaajana. Bentley on ohjannut lyhytelokuvia sekä tunnettujen suomalaisten muusikoiden musiikkivideoita. Musiikin saralla hänet tunnetaan parhaiten Husky Rescuen kitaristina. Hän on myös tehnyt äänirooleja piirroselokuvien suomenkielisissä versioissa. == Dubbaukset == == Lähteet == Luokka:Suomalaiset elokuvatuottajat Luokka:Suomalaiset elokuvaohjaajat Luokka:Suomalaiset ääninäyttelijät Luokka:Suomalaiset muusikot Luokka:Suomalaiset lapsinäyttelijät Luokka:Vuonna 1981 syntyneet Luokka:Elävät henkilöt